I 


I 


forhandlinger 
i  det  kongl.  medicinske  Selskab 


i  Anledning  af 


den  Rigsdagen  forelagte  Lov 


om  Frigivelse  af  Lægepraxis. 


Kjøbenhavn. 
[  Romiiiisslon  hos  C.  A.  Reitzel. 
18G8. 

Forhandlingerne  i  del  kgl.  medicinske  Selskab  i  Mødet*) 
den  23de  Januar  1868  angaaende  Frigivelse  af  Læge- 
praxis  indlededes  af  Juslitsraad  Schleisner  med  føl- 
gende Foredrag: 

Justitsr.  Dr.  Schleisner:  Jeg  skal  tillade  mig  iaften  al 
fremsætte  nogle  Bemærkninger  i  Anledning  af  det  Lov- 
udkast om  ikke-autoriseret  Lægevirksomhed  m.  m. ,  som 
er  blevet  Landsthinget  forelagt,  og  som  jeg  antager,  er 
de  Fleste  af  DHrr,  bekjendt.  Det  er  for  nylig  af  en  Pro- 
vindslæge  i  Ugeskr.  f.  Læg.  blevet  yttret,  at  Kvaksalver- 
sagen nu  var  kommen  paa  et  saadant  Stadium,  at  Alle,  baade 
Justitsminister,  Politikere,  Læger  og  Ikke-Læger,  vare 
kjede  af  den.  Jeg  kan  ikke  ganske  være  enig  med  min 
ærede  Kollega  i  dette  Udtryk ;  jeg  mener  tvertimod,  at  det 
er  en  Sag  af  saa  overordentlig  stor  Vigtighed,  at  der  ikke 
godt  kan  være  Tale  om  at  blive  kjed  af  den.  Jeg  troer,  at 
der  trods  de  fortrinlige  og  meget  træffende  Bemærknin- 
ger, som  allerede  ere  blevne  fremsatte  i  denne  Sag,  deels 
paa  Lægemødet  i  Odense,  deels  ogsaa  tidligere,  dog  gives 
forskjeliige  Sider,  hvorfra  Sagen  endnu  ikke  er  bleven 
oplyst;  jeg  troer  navnlig,  at  Lægestanden  har  holdt  sig 
for  meget  tilbage  og,  om  jeg  saa  maa  sige,  har  bevæget 

sig  paa  et  lidt  for  indskrænket  Felt  ved  Behandlingen  af 
denne  Sag.  Hvad  er  det  nemlig,  der  her  er  Tale  om?  Der 
er  efter  min  Mening  Tale  om,  hvorvidt  videnskabelig  Dyg- 
tighed, navnlig  videnskabelig  Dygtighed  hos  Lægen  her- 
tillands for  Fremtiden  skal  kunne  trives,  eller  ikke ;  der  er 
Tale  om,  hvorvidt  Befolkningen  skal  vedblive  at  støttes  i 
den  Tillid,  som  den  har  til  Dygtighed  og  Videnskab,  eller 
om  den  skal  voldgives  til  Charlatanere  og  Kvaksalvere. 
Det  er  altsaa  store  Principer,  der  staae  paa  Spil,  og  der- 
for mener  jeg,  at  man  bør  behandle  denne  Sag  ogsaa  fra 
et  mere  almindeligt  Standpunkt.  Jeg  behøver  ikke  videre 
at  udvikle  de  Grunde,  hvorfor  det  kongl.  medicinske  Sel- 
skab ikke  skal  forholde  sig  taust  ligeoverfor  denne  Sag. 

Jeg  skal  først  tillade  mig  at  give  en  kort  Belysning 
af  selve  det  forelagte  Lovudkast.  Naar  man  løselig  læser 
dette  igjennem,  seer  det  egentlig  ikke  saa  betænkeligt 
ud,  men  jeg  skal  dog  ikke  nægte,  at  jeg  er  bleven  noget 
overrasket,  da  jeg,  kort  efterat  Lovudkastet  var  blevet 
forelagt,  talte  med  flere  Kolleger,  som  løseligt  havde 
læst  det  og  syntes,  at  det  endda  nok  kunde  passere. 
Læser  man  Lovudkastet  med  Opmærksomhed  og  navn- 
lig dets  Moliver  igjennem,  troer  jeg,  det  maa  blive 
klart  for  Enhver,  hvad  det  egentlig  gjælder  om.  Det 
hedder  nemlig  i  Motiverne:  « Ifølge  disse  (Principer)  vil, 
som  allerede  anført,  Udøvelse  af  Lægevirksomhed  ial- 
mindelighed  være  fri;  det  vil  som  Regel  staae  Enhver 
frit  at  benytte  de  Evner  og  Kundskaber,  hvoraf  han 
maatte  være  i  Besiddelse,  til  at  helbrede  Andre  og  derfor 
modtage  Vederlag.«  Heri  er  Principet  udtalt,  og  alt- 
saa vil  efter  Lovudkastet  Enhversomhelst,  selv  paa  det 
laveste  Kulturtrin,  være  beretliget  til  al  praktisere  med 
samme  Adkomst,  som  den  videnskabeligt  dannede  Læge;  det 

er  bogstavelig  Lovens  Mening.  Nu  er  det  ganske  vist,  at 
man  i  dette  Lovuditast  har  søgt  at  indskrænke  denne 
ubegrændsede  Ret  til  Lægevirksomhed;  man  har  søgt  at 
indskrænke  den,  deels  ved  g  4,  deels  ved  §  3  og  endelig 
ved  g  1 ,  men  jeg  haaber  meget  snart  at  kunne  vise, 
at  disse  Indskrænkninger  ere  aldeles  illusoriske. 

Den  Indskrænkning,  der  er  gjort  i  §  4,  gaaer  ud  paa 
at  sætte  Straf  i  de  Tilfælde ,  hvor  den  ikke-autoriserede 
Læge  tager  Syge  i  Kur  og  derved  tilføier  dem  Skade.  Det 
behøver  ikke  at  omtales,  hvor  overordentlig  vanske- 
ligt det  er  at  controUere  Lægen  i  hans  Praxis;  det  er  i 
de  fleste  Tilfælde  særdeles  vanskeligt,  for  ikke  at  sige 
umuligt,  at  bestemme,  hvorvidt  den  eller  den  Kur  har 
havt  den  eller  den  Skade  tilfølge,  og  jeg  skal  i  saa  Hen- 
seende anføre  en  Udtalelse  af  den  samme  Provindslæge, 
som  jeg  tidligere  har  hentydet  til,  idet  jeg  fuldstændig  vil 
slutte  mig  til  den.  Den  lyder  saaledes:  Af  alle  de  Le- 
veveie,  som  kunne  friste  Charlatanen  og  Bedra- 
geren, er  der  neppe  nogen  saa  tillokkende  som 
Kvaksalverens,  fordi  han  veed,  at  han,  ved  at 
anvende  lidt  Forsigtighed,  vanskelig  vil  kunne 
overbevises  om  de  Misgreb  eller  Bedragerier, 
hvori  han  gjør  sig  skyldig.  Delte  er  en  særdeles 
træffende  og  rigtig  Bemærkning. 

Men  der  er  en  anden  Grund,  som  bidrager  til  atgjøre 
denne  Paragraf  betydningsløs,  og  som  bestaaer  i,  at  mani 
Reglen  ikke  faaer  at  vide,  naar  der  er  anrettet  Skade.  Jeg 
har  fra  min  tidligere  Embedsvirksomhed  temmelig  megen 
Erfaring  i  denne  Retning,  og  jeg  holder  mig  overbeviist 
om,  at  de  Tilfælde,  i  hvilke  der  virkelig  er  anrettet  endogsaa 
meget  betydelig  Skade,  ere  ikke  faa,  og  det  uagtet  jeg  troer,  at 
der  hertillands  findes  et  forholdsviis  ringe  Antal  Kvaksal- 

vere.  Grunden  dertil  er  den,  at  der  mellem  Kvaksalveren 
og  hans  Patient  beslaaer  et  Slags  Frimureri;  de  have  begge 
Bevidstheden  af,  at  de  gaae  paa  ulovlige  og  krogede  Veie; 
derfor  skamme  de  sig;  og  selv  i  Tilfælde,  hvor  Patienten 
er  kommen  til  Bevidsthed  om,  at  han  er  bleven  bedragen, 
faaer  man  det  ikke  at  vide ;  mange  Gange  er  det  først  efter 
2—3  Aars  Forløb  og  ad  Omveie,  at  det  kommer  til  Ens 
Kundskab.  Det  er  kun,  hvor  den  vedkommende  Patient 
i  pekuniær  Henseende  har  maattet  bøde  meget  alvorligt, 
at  Sagen  undertiden  kommer  for  Dagen,  hvorpaa  jeg 
kunde  anføre  flere  Exempler. 

Jeg  skal  ved  samme  Leilighed  gjøre  opmærksom  paa 
et  andet  herhenhørende  Moment.  Hvad  er  det  egentlig, 
der  skaffer  Kvaksalveren  hans  Relief?  Det,  der  efter  min 
Mening  karakteriserer  Kvaksalveren,  er  den  uhørte  Dristig- 
hed og  Elensynsløshed,  hvormed  han  behandler  sine  Patienter; 
det  er  naturligviis  en  Følge  af,  at  han  ikke  har  noget  Begreb 
om  det  menneskelige  Legemes  Bygning,  om  Sygdomslæren 
eller  om  Lægemidlernes  Virkemaade,  og  man  vil  derfor 
finde,  at  han  i  Reglen  anvender  Kure  og  Doser,  som 
ellers  kun  anvendes  i  Veterinærpraxis.  Jeg  har  gjort 
den  Erfaring  med  Hensyn  til  de  saakaldte  Bændelorras- 
doktere,  at  de  have  anvendt  ligefrem  Hestedoser.  Det  kan 
nu  hændes,  at  et  Menneske  kan  taale  overordentlig  meget, 
og  naar  i  et  saadant  Tilfælde  Kvaksalveren  er  heldig,  og 
Bændelormen  fuldstændig  fordrives,  gjør  det  Opsigt  i 
Publikum,  medens  man  paa  den  anden  Side  ikke  faaer 
noget  at  vide  om  den  Risico,  som  han  har  udsat  sin 
Patient  for,  end  mindre  om  de  Tilfælde,  hvor  saadanne 
Kure  have  medført  virkelig  skadelige  Følger. 

Den  anden  Indskrænkning  gives  i  g  3.  Man  har  ved 
denneg  meent  at  kunne  berolige  sig  derved,  at  ikke-auto- 


7 


riserede  Læger  ikke  maae  foreskrive  andre  Medikamenter 
end  dem,  der  kunne  faaes  i  Haandkjøb.  Jeg  troer,  at  de 
Fleste  ikke  have  nogen  klar  Forestilling  om,  hvorledes 
Forholdet  for  Tiden  stiller  sig  med  vort  Apothekervæsen. 
Det  er  min  Overbeviisning,  at  vor  respektable  og  dygtige 
Apothekerstand  allerede  er  begyndt  at  komme  noget  paa 
Åfveie  ved  den  store  Konkurrence,  som  den  i  saa  mange  Aar 
har  maattet  udstaae  med  Materialisterne.  Dette  var  alle- 
rede Tilfældet,  inden  den  Materialisterne  ved  Nærings- 
loven indrømmede  Handelsfrihed  blev  vedtaget,  og  jeg  vil 
gjøre  DHrr.  bekjendt  med,  at  den  Kommission,  som  i  sin 
Tid  blev  nedsat  til  at  regulere  delte  Forhold,  oplyste, 
at  af  hele  Omsætningen  paa  de  kjøbenhavnske  Apothe- 
ker  udgjorde  Haandkjøbet  %  medens  det  for  Provindsapo- 
thekernes  Vedkommende  efter  den  Beregning,  som  man 
dengang  anstillede,  maatte  anslaaes  til  en  endnu  større 
Brøkdeel,  nemlig  til  70  pCt.  Naar  man  nu  erindrer,  at 
Apothekerens  Hovedopgave  er  at  tilberede  Medikamenter, 
og  sammensætte  disse  efter  Lægens  Recept,  altsaa,  at  Re- 
cepturen er  Hovedsagen,  seer  man  let  af  disse  Angivelser, 
hvormeget  allerede  vore  Apothekere  paa  Grund  af  den 
Konkurrence,  man  har  skaffet  dem,  ere  begyndte  at  fjerne 
sig  fra  deres  oprindelige  Bestemmelse.  Dette  Misforhold 
tiltager  Dag  for  Dag.  Der  er  maaskee  meget  Faa,  der 
vide,  at  der  gives  en  Haandkjøbstaxt  for  de  kjøbenhavnske 
Apothekere,  der  er  mere  detailleret  end  den  autoriserede 
Taxt;  den  omfatter  48  Pagina,  og  her  er  et  saa  stort 
Materia  medica  —  hvoriblandt  flere  stærkt  virkende  Læge- 
midler — ,  at  der  er  mere  end  tilstrækkeligt  for  alle  Kvak- 
salvere til  at  behandle  alle  mulige  Sygdomme.  Det  er 
altsaa  en  fuldstændig  Illusion  og  Mangel  paa  Kjendskab 
til  de  virkelige  Forhold ,  naar  man  har  troet ,  at  §  3  vil 
gjøre  en  Indskrænkning.    Men  selv  om  dette  efter  min 

Mening  uheldige  Forhold  ikke  existerede,  vil  Forbudet 
kunne  omgaaes,  idet  den  ikke-autoriserede  Læge  kan 
gaae  frem,  ligesom  i  Englaud,  nemlig  enten  kjøbe  en 
gros  hos  Grossisterne  eller  til  de  fastsatte  Minimums- 
grændser  hos  Materialisterne. 

Jeg  kommer  nu  endelig  til  §  I,  som  jeg  anseer  for 
den  allerfarligste,  forsaavidt  Kvaksalveriet  ved  denne  Pa- 
ragraf efter  min  Mening  bliver  ligefrem  autoriseret.  Det 
er  jo  en  bekjendt  Sag,  at  man  for  ganske  enkelte  udven- 
dige kirurgiske  Sygdomme  har  tilstaaet  en  begrændset 
Tilladelse  til  at  udøve  Lægevirksomhed,  f.  Ex.  med  Hensyn 
til  Tandlægekunsten,  og  der  er  efter  min  Mening,  ihvor- 
vel selv  dette  kan  have  sine  Misligheder,  heller  ikke  noget 
tilhinder  derfor.  Men  at  give  Tilladelse  til  en  begrændset 
Lægepraxis  for  indvendige  Sygdomme  er  fuldstændig 
meningsløst,  fordi  nemlig  Ingen  kan  behandle  en  indvendig 
Sygdom,  uden  tillige  at  kjende  samtlige  pathologiske  Til- 
stande, hvormed  den  kan  kompliceres  eller  forvexles.  Det 
er  det,  Publikum  i  Reglen  ikke  veed,  at  for  Lægen  er 
Diagnostikken  Hovedsagen ;  at  denne  er  bygget  paa  et  nøie 
Studium  og  Kjendskab  til  samtlige  Sygdomme,  og  at  det 
er  herpaa,  at  den  rationelle  Sygdoms-Behandling  grunder 
sig.  Jeg  kan  fra  min  tidligere  Stilling  i  Slesvig  give  særdeles 
oplysende  Exempler  paa,  hvor  farligt  det  er  at  give  be- 
grændsede  Koncessioner  selv  for  visse  kirurgiske 
Sygdomme.  I  Hertugdømmet  Slesvig  har  det  nemlig 
tidligere  paa  en  Maade  været  nødvendigt,  siden  Nedlæg- 
gelsen af  kirurgisk  Akademi  fandt  Sted,  paa  Grund  af 
den  store  Trang  som  derved  skabtes  paa  videnskabeligt 
dannede  Kirurger,  at  indrømme  en  saadan  begrændset 
Ret  til  kirurgisk  Praxis  (de  saakaldte  Ledsættere).  Er- 
faringen viste  imidlertid  snart,  at  disse  koncessionerede 

Personer  aldrig  holdt  sig  indenfor  den  dem  tilstaaede 
Ret,  idet  deres  Etablissementer  Ivertimod  udviklede  sig 
til  storartede  Hospitaler  for  alle  mulige  Sygdomme,  hvor- 
ved saaledes  opstod  et  udbredt  Kvaksalveri:,  der  afsted- 
kom saameget  mere  Ulykke,  som  det  paa  en  Maade  var 
blevet  autoriseret  af  Regeringen. 

Jeg  har  givet  en  kort  Fremstilling  af,  hvad  Loven 
egentlig  betyder.  Jeg  vil  nu  bede  Dem  om  at  gjøre  en 
Sammenligning  mellem  dette  Lovudkast  og  de  virkelige, 
nu  bestaaende  Forhold.  Som  bekjendt  gjælde  ikke  læn- 
gere de  i  Fr.  5te  Septbr.  1794  fastsatte  Straffebestem- 
melser, —  hvilket  man  imidlertid  ikke  altid  synes  at  er- 
indre —  idet  de  mildere  Bestemmelser  i  Fr.  3die  Marts 
1854  ere  traadte  isteden.  Forholdet  er  imidlertid  endnu 
efter  det  Bestaaende,  at  det  ikke  blot  er  en  Forseelse, 
men  tillige  kriminelt  at  udøve  Kvaksalveri,  medens  det, 
naar  dette  Lovudkast  maaskee  om  faa  Dage  er  ophøiet 
til  Lov,  ikke  blot  ikke  er  kriminelt  og  ikke  blot  ingen 
Forseelse  at  udøve  Kvaksalveri,  men  det  er  tilladt  Alle 
og  Enhver,  og  det  er  ikke  blot  tilladt  Alle  og  Enhver, 
men  Staten  sætter  sit  Stempel  derpaa.  Jeg  troer  derfor, 
at  der  ved  dette  Lovudkast  er  gjort  et  stort  Spring  i  vor 
Medicinallovgivning  og  skeet  et  fuldstændigt  Brud  paa  de 
bestaaende  Forhold. 

Jeg  skal  nu  tillade  mig  at  vise  Conseqvenserne 
af  Lovudkastet.  Efter  min  Mening  vil  det,  saafremt  det 
bliver  ophøiet  til  Lov,  for  det  Første  føre  dertil,  at  den 
dygtige  og  videnskabeligt  dannede  Læge  lidt  efter  lidt  vil 
forsvinde.  Det  vil  gaae  her,  som  det  er  gaaet  i  England; 
vi  maae  nemlig  huske  paa,  at  i  England  ere  de  egentlige 
videnskabeligt  dannede  Læger  (Physicians)  kun  en  lille 
Brøk  af  den  samtlige  Lægestand.     Der  vil  for  Frem- 

tiden  kun  blive  hos  os  en  dygtig  og  videnskabeligt 
dannet  Lægestand  heri  Hovedstaden,  maaskee  i  Odense 
og  i  nogle  enkelte  af  de  større  Byer.  Men  desuden  vil 
Følgen  blive  den,  at  hele  Lægestanden  vil  blive  demora- 
liseret; det  vil  ogsaa  her  gaae,  ligesom  det  er  gaaet  i 
England,  og  som  det  er  gaaet  i  de  Stater  i  Amerika, 
hvor  Udøvelse  af  Lægevirksomhed  er  givet  fri,  at  denne 
mere  og  mere  vil  blive  betragtet  som  en  Forretning. 
Det  smukke  Forhold,  der  hidtil  har  fundet  Sted  mel- 
lem Huuslægen  og  hans  Patienter,  vil  fuldstændig  for- 
svinde, og  Lægepraxis  vil,  som  sagt,  blive  et  Haand- 
værk.  Men  hvorledes  vil  det  gaae  Massen  af  Befolknin- 
gen,  navnlig  Landboerne?  Den  vil  ikke  faae  anden 
Lægehjælp,  end  den,  der  kan  ydes  af  allehaande  mislyk- 
kede Studenter,  halvt  udlærte  Apolhekerdisciple ,  Barbe- 
rere, Vagabonder,  kortsagt,  den  vil  meer  eller  mindre 
blive  voldgiven  til  Charlataner  og  Bedragere. 

Jeg  skulde  nu  endda  ikke  undres  saa  meget  over,  at 
dette  Lovudkast  var  blevet  forelagt,  naar  det  var  en 
Stræben ,  som  laa  i  Tiden ,  og  som^'.vore  Nabolande  lige- 
ledes vare  i  Begreb  med  at  følge.  Jeg  vil  drage  en 
Parallel  mellem  dette  Lovudkast  og  Karantæneloven.  Som 
bekjendt  have  vi  i  1852  ladet  os  bevæge  til  at  ophæve  al 
Karantæne;  det  lod  sig  undskylde,  fordi  de  fleste  Nabo- 
magler  gjorde  det  Samme.  Vi  staae  nu  i  Begreb  med  at 
retablere  Kvarantænen,  som  allerede  de  fleste  europæiske 
Magter  have  gjort.  Hvorledes  er  imidlertid  Forholdet  med 
Hensyn  til  Kaksalveriet?  Her  er  det  Mærkelige,  at  der 
er  en  modsat  Retning  hos  vore  Naboer.  1  England  har 
man  siden  1844  arbeidet  hen  til  at  naae  det  Standpunkt, 
vi  indtage  heri  Landet,  og  man  er  endelig  i  Aaret  1858 
kommen  til  et  Slags  Overgangsstadium  (the  medical  aet), 

som  er  meget  bedre  end  det  tidligere.  Ogsaa  i  Preussen 
har  der  siden  1852  været  en  stadig  Tendens  til  at  re- 
stringere disse  Forhold,  idet  man  søger  hen  til  at  blive 
fri  for  de  saakaldte  Chiriirgen  Ister  nnd  2ter  Klasse.  Der 
er  altsaa  i  begge  disse  Lande  en  Strømning  i  den  mod- 
satte Retning.  Saavidt  mig  bekjendt  turde  noget  Lig- 
nende være  Tilfældet  ogsaa  i  Frankrig.  Medens  Forhol- 
det altsaa  er  saaledes  omkring  os,  gaae  vi  i  lige  modsat 
Retning. 

De  ville  maaskee  finde,  at  jeg  har  udtalt  mig  noget 
skarpt  om  disse  Forhold  i  min  Belysning  af  del  forelagte 
Lovudkast;  jeg  troer,  at  dette  har  været  nødvendigt  paa 
Grund  af  Sagens  store  Vigtighed.  Jeg  anseer  det  for 
saare  beklageligt,  at  et  saadant  Lovforslag  overhovedet 
har  kunnet  blive  forelagt,  og  jeg  maa  navnlig  beklage, 
at  vore  Provindslæger  have  holdt  sig  saameget  tilbage 
med  at  belyse  denne  Sag,  thi  det  er  egentlig  dem,  som 
væsentligst  ere  kaldede  til  at  orientere  Publikum  og  vore 
Politikere  om  de  virkelige  Forhold,  da  de  have  den 
største  Erfaring  i  denne  Retning. 

Jeg  skal  nu  tillade  mig  at  gjøre  nogle  almindelige 
Bemærkninger  om  Kvaksalveri  i  det  Hele.  Der  er,  som 
sagt,  allerede  fremkommet  mange  trælfende  og  slaaende 
Bemærkninger  om  denne  Sag,  men  jeg  troer,  at  man 
ikke  tilstrækkeligt  har  stillet  sig  paa  de  Ikke-Lægekyndiges 
Standpunkt,  samt  at  man  ikke  nok  har  seet  Sagen  fra  et 
mere  almindeligt  Synspunkt.  Naar  vi  ville  søge  at  bevise 
Noget  overfor  en  Anderiedes-Tænkende,  maae  vi  see  saa- 
vidt muligt  at  sætte  os  ind  i  hans  Tankegang.  Jeg  maa 
bede  om  Undskyldning,  om  jeg  herved  skulde  komme 
ind  paa  et  enten  mere  specielt  logisk  eller  politisk  Omraade, 
men  det  ligger  i  Sagens  Natur,  fordi  der  her  er  Tale  om 

større,  almindelige  Principspørgsmaal.  En  Paastand,  som 
man  saa  hyppig  har  hørt  nævne  i  denne  Sag,  er  den,  at  et- 
hvert myndigt  Individ  er  berettiget  til  at  søge 
Hjælp  for  sil  Helbred,  hvor  han  vil.  Deteren  Sæt- 
ning, som  kom  frem  ved  det  sidste  Lægemøde  i  Odense ,  og 
det  er  navnlig  en  Sætning,  som  man  ligeledes  ofte  hører  an- 
vendt aflkke-Lægekyndige.  Jeg  vil  sige  om  denne  Sætning,  at 
den  er  en  af  disse  halve  Sandheder,  som  igrunden  ere  værre 
end  aabenbare  Usandheder.  Jeg  tager  saaraeget  mindre 
i  Betænkning  at  udtale  dette  skarpt,  som  jeg  i  politisk 
Henseende  fuldstændigt  slutter  mig  til  hele  vor  constitu- 
tionelle  Udvikling  og  samstemmer  med  de  Mænd,  som 
ere  Bærere  af  den;  men  jeg  er  ikke  blind  for,  at  der 
samtidig  med  vort  politiske  Livs  Udvikling  er  opstaaet 
Udvæxter,  som  man  virkelig  itide  maa  søge  at  modarbeide. 
Lad  os  altsaa  undersøge  denne  almindelige  Talemaade, 
som  paa  saa  mange  Maader  har  skadet  denne  Sag  og  saa 
ofte  været  bragt  i  Anvendelse.  Naturligviis  har  Enhver  Lov  til 
at  søge  Lægehjælp  hos  hvem  han  vil,  uden  at  blive  straffet; 
men  deraf  følger  ingenlunde ,  hverken  at  ethvert  myn- 
digt Individ  forstaaer  at  gjøre  det  rette  Valg  i  saa  Hen- 
seende, og  endmindre  at  den,  der  uden  Ret  giver  sig  af 
med  at  yde  Hjælpen  (Kvaksalveren),  skulde  være  straffri. 
Hiin  saa  ofte  gjentagne  Sætning  er  altsaa  egentlig  kun  en  lom 
Frase.  —  For  nærmere  at  belyse  delte  skal  jeg  henvise  til 
Schiirmayer.  I  sin  bekjendte  Haandbog  om  Sundheds- 
politiet gjør  han  med  Hensyn  til  Kvaksalveriet  den  Be- 
mærkning, at  dette  hviler  paa  et  dobbelt  Grundlag,  deels 
paa  Lægevidenskabens  Ufuldkommenhed,  og  deels  paa  den 
menneskelige  Uvidenhed,  Lettroenhed  og  Enfoldighed. 
Dette  er  en  fuldkommen  rigtig  Bemærkning,  som  vist 
Alle  raaae  tiltræde.  Jeg  behøver  ikke  al  udvikle  mig  nær- 

mere  om  det  første  Punkt;  Enhver  veed,  at  der  er  mange 
kroniske  og  akute  Sygdomme,  som  ikke  lade  sig  hel- 
brede. Med  Hensyn  til  det  andet  Punkt  er  det  almindeligt 
bekjendt,  at  ifølge  de  statistiske  Oplysninger,  man  har  ind- 
hentet i  Frankrig  og  England,  maa  Vs  af  den  voxne  Befolkning 
ausees  for  at  være  saa  uvidende,  at  den  ikke  kan  skrive 
sit  Navn,  eller,  hvad  der  dermed  oftest  staaer  i  Forbin- 
delse, heller  ikke  kan  læse.  Saaledes  er  altsaa  Forhol- 
det i  de  to  meest  oplyste  Lande  i  Europa.  Tager  man 
den  europæiske  Befolkning  som  en  Heelhed  under  Eet, 
og  til  den  ovennævnte  Trediedeel  af  Uvidende  lægger 
de  EeoXoldige  og  Lettroende,  —  af  hvilke  sidste  der 
findes  mange  ligesaavel  blandt  de  høiere  som  lavere 
Samfundsklasser  —  vil  det  neppe  være  formeget  sagt, 
naar  man  paastaaer,  at  Kvaksalveren  kan  gjøre  Reg- 
ning paa  næsten  ^/e  af  et  Lands  Befolkning  som  et 
let  Bylte  for  sine  Operationer.  Jeg  veed  vel,  at  man 
herimod  vil  gjøre  den  Indvending,  at  Frankrig  er  et  ka- 
tholsk  Land,  og  at  der  i  England  ikke  er  nogen  tvungen 
Skoleunderviisning ,  men  at  der  hos  os  er  ganske  andre 
Forhold  tilstede.  Jeg  skal  ogsaa  bemærke ,  at  en  meget 
dannet  svensk  Godseier,  som  nøie  kjender  den  dan- 
ske og  den  svenske  Almue,  som  har  reist  meget,  og 
forstaaer  at  iagttage,  ligeoverfor  mig  har  erklæret,  at 
han  anseer  den  danske  Almue  for  at  være  den  meest 
oplyste  i  Europa.  Dersom  man  holder  sig  til  det  at  kunne 
læse  og  skrive,  er  det  vel  muligt,  at  han  har  Ilet,  men  jeg 
vil  dog  bemærke,  at  jeg  meget  ofte  er  bleven  overrasket  ved 
at  iagttage,  hvor  hurtigt  vore  Bønderkarle  og  -piger  under- 
tiden glemme  at  skrive,  ja  endogsaa  at  læse;  jeg  er  over- 
beviist  om,  at  naar  man  vilde  indhente  lignende  statistiske 
Oplysninger  her,  vilde  den  Brøkdeel,  som  ikke  kan  læse  og 

skrive,  ikke  være  saa  ganske  lille.  I  een  Retning  troer 
jeg  imidlertid,  at  Alle  maae  være  enige  om,  at  den 
danske  Almue  slaaer  tilbage  baade  for  den  skotske,  en- 
gelske og  franske,  nemlig  med  Hensyn  til  den  egentlige 
naturlige  Begavelse.  Hvad  Lettroenheden  angaaer,  har 
man  desværre  hos  os  gjort  tilstrækkelige  Erfaringer  ved 
de  Fremskridt,  som  Mormonismen  har  gjort  heri  Landet. 
Morraonismen  er  jo  ikke  andet  end  et  storartet  Bedrageri, 
et  Selenverkoperi,  som  spekulerer  i  Menneskenes  Let- 
troenhed, og  saavidt  mig  bekjendt,  har  den  af  alle  Lande 
vunden  meest  Udbredelse  i  Danmark,  Norge,  Sverig  og 
Irland.  —  Altsaa,  for  at  komme  tilbage  til  hiin  almindelige 
Frase,  den  vilde  være  rigtig,  naar  vi  levede  i  en  ideal 
Verden,  naar  hele  Befolkningen  bestod  af  lutter  be- 
gavede Mennesker,  men  saaledes  som  Forholdene  i  Virke- 
ligheden ere,  maa  jeg  paaslaae,  at  den  er  falsk.  Jeg 
troer,  at  man  med  større  Ret  kunde  opstille  en  modsat 
Sætning,  som  jeg  vilde  formulere  saaledes:  Staten  er 
ikke  blot  berettiget,  men  forpligtet  til  at  beskytte  Befolk- 
ningen og  navnlig  den  mindre  oplyste  Deel  af  Befolknin- 
gen imod  Bedragere.  Denne  Sætning  tager  sig  ikke  nær 
saa  smuk  og  liberal  ud,  men  jeg  troer,  at  den  bedre 
rammer  de  virkelige  Forhold. 

Jeg  skal  nu  belyse  en  anden  almindelig  Talemaade, 
som  er  ikke  mindre  farlig.  Man  hører  paastaae :  Vi  maae 
acceptere  denne  Lov;  den  er  en  ligefrem  Følge  af  vor 
frie  Udvikling,  den  er  en  Følge  af  Næringsfriheden,  af 
den  almindelige  Konkurrence.  Jeg  tillader  mig  lige- 
ledes her  at  sige,  at  dette  er  en  falsk  Induklionsslutning, 
hvoraf  man  desværre  træffer  saamange  i  det  daglige  Liv, 
og  som  man  vel  væsentligst  kan  tilskrive  vor  Opdragelse 
gjennem  en  udelukkende  tydsk  Filosofi.    Det  Farlige  ved 

denne  Art  Talemaader  bestaaer  i,  al  man  vil  udvide 
visse  abstrakte  Analogier  til  alle  konkrete  Livsforhold. 
Den  almindelige  Konkurrence  som  Princip  er  rigtig  i  alle 
de  Forhold,  hvor  de  Paagjældende  ved  Sandserne,  ved 
Lugten,  Smagen  eller  Synet  kunne  bedømme,  hvad  de 
have  for  sig.  Det  er  derfor  i  sin  Orden,  at  Bagernærin- 
gen, Cryggernæringen,  de  forskjellige  Haandværkslaug 
osv.  ere  givne  fri,  thi  i  alle  disse  Forhold  kan  Enhver 
bedømme  Beskaffenheden  af  det  Ydede.  Men  Intet  er 
vanskeh'gere  end  at  bedømme,  om  et  Lægemiddel  er  for- 
falsket eller  ikke;  det  lader  sig  hverken  afgjøre  ved  Sma- 
gen eller  Lugten ,  men  kun  ved  en  foregaaende  kemisk 
Analyse;  og  Intet  er  vanskeligere  end  at  bedømme,  om 
den  Kur,  en  Læge  har  anvendt,  er  rigtig  eller  ikke, 
hvilket  selv  for  den  Sagkyndige  ofte  kan  være  i  høi  Grad 
vanskeligt.  Det  er  derfor  fuldkommen  falskt,  naar  man 
vil  anvende  saadanne  Principer  som  den  almindelige  Kon- 
kurrence paa  Livsforhold  (Apothekervæsenet  og  Lægevirk- 
somheden), hvor  de  ikke  høre  hjemme. 

Hertil  kan  endnu  knyttes  en  Bemærkning,  navnlig 
med  Hensyn  til  Anvendelsen  af  dette  Princip  paa  Læger 
og  Apothekere.  Sagen  er  den,  at  Apothekeren  ikke  er 
Kjøbmand,  og  at  Lægen  ikke  er  Haandværker,  ialtfald 
at  dette  Moment  her  er  af  en  saa  forsvindende  Betyd- 
ning, at  det  neppe  bør  komme  i  Betragtning.  Den  vir- 
kelige Garanti,  som  Staten  og  Samfundet  har 
for,  at  Apothekeren  og  Lægen  gjøre  deres 
Pligt,  ligger  i,  at  de  ere  videnskabeligt  dan- 
nede Mænd;  dette  kan  ikke  ofte  nok  gjentages;  dette, 
at  de  ere  videnskabeligt  dannede  Mænd,  medfører  den 
hele  Bevidsthed  om  Ansvar,  og  derfor  gaaer  det  ikke 
an  ved  et  Lovforslag,  som  det  foreliggende,  at  demo- 

ralisere  begge  disse  Stænder,  idet  man  søger  at  drage 
Lægen  ned  til  at  blive  Uaandværker  og  Apothekeren  til 
at  blive  Kjøbmand. 

Jeg  skal  herefter  endnu  kun  gjøre  et  Par  Bemærk- 
ninger om  detafDr.  Giersing  forfattede  Lovforslag,  fordi 
jeg  virkelig  troer,  at  det  har  gjort  mere  Skade,  end  man 
er  tilbøielig  til  at  antage.  Der  er  faldet  meget  stærke 
Ord  om  detle  Lovforslag  fra  sagkyndige  Mænd  paa  det 
sidste  Lægemøde,  og  jeg  tilstaaer,  at  jeg  fuldkommen 
maa  slutte  mig  dertil ;  men  jeg  vil  tillade  mig  at  betragte 
Sagen  paa  en  lidt  anden  Maade.  Naar  jeg  vilde  udtrykke 
mig  skarpt,  vilde  jeg  sige,  at  Giersings  Lovforslag  egent- 
lig er  aldeles  umotiveret.  Hvad  er  det  nemlig,  G.  har 
gjort?  han  har  i  det  Væsentlige  taget  en  Copi  af  den 
engelske  Lov  af  1858,  og  har  overført  den  paa  vore 
Forhold;  han  glemmer  aldeles,  at  den  engelske  Lov  var 
et  Fremskridt  i  England,  men  hos  os,  hvor  Medicinal- 
væsenet er  langt  mere  udviklet  og  langt  bedre  ordnet, 
vil  naturligviis  den  engelske  Lov  være  et  Tilbageskridt. 
Der  er  ikke  Mening  i  at  ville  overføre  en  Lov,  som  i  et 
Land  er  en  Reform  og  et  Fremskridt  til  det  Bedre,  til  et 
andet  Land ,  som  er  langt  videre  i  Udvikling.  Det  er  i 
det  Hele  meget  farligt  at  overføre  efter  Analogier  Institu- 
tioner fra  andre  Lande,  uden  at  man  iforveien  tilbørligt 
har  undersøgt,  hvorledes  de  respektive  Grundlag  for  de 
paagjældende  Forhold  eller  den  tilstedeværende  Tradi- 
tion ere.  Jeg  vil  sige  det  Samme  med  Hensyn  til 
det  norske  Lovudkast;  selv  om  det  er  fortrinligt  for 
Norge,  er  det  ikke  derfor  sagt,  at  det  passer  for  os. 
Det  kan  maaskee  være  nødvendigt  i  Norge  at  indrømme 
Kvaksalverne  en  vis  Berettigelse  paa  Grund  af  de  lange 
Distancer  og  det  sparsomme  Antal  Læger,  ligesom  noget 

Saadant  er  indrømmet  paa  Island.  Ikke  destomindre  har 
man  selv  i  Norge  været  betænkelig  ved  at  gaae  ind  paa 
det  forelagte  Lovudkast;  men  under  alle  Omstændigheder 
indseer  jeg  ikke,  at  der  kan  være  nogensomhelst  Grund 
til  at  overføre  dette  Lovudkast  paa  vore  Forhold,  som  jo 
i  dette  Punkt  ere  meget  forskjellige  fra  de  norske. 

Endnu  skal  jeg  tillade  mig  at  gjøre  en  almindelig 
Bemærkning,  navnlig  lige  overfor  Juristerne  ex  professo, 
hvis  Anskuelser  i  denne  Sag  det  er  af  Vigtighed  at  blive 
bekjendt  med.  Der  er  en  Autoritet,  som  de  fleste  Læger 
vistnok  kjende,  Robert  Mohl,  som  vidtløftig-  har  be- 
handlet Spørgsmaalet  om  Kvaksalveri  og  Apothekernes 
Bevillingsret.  Jeg  omtaler  ham,  fordi  han  som  Statsrets- 
lærer  ansees  som  en  stor  Autoritet,  ikke  blot  i  Tydskland, 
men  ogsaa  hertillands,  og  jeg  er  overbeviist  om,  at  det 
er  hans  Raisonnements ,  som  ofte  foresvæve  vore  Dom- 
mere og  Jurister.  1  sin  »Polizeiwlssenschaft  nach  den 
Grundsåtzen  des  Rechtstaates«  yttrer  Mohl  sig  derhen,  at 
det  neppe  gaaer  an  at  forbyde  al  ubeføiet  Lægepraxis, 
og  opstiller  derfor  følgende  Grunde.  For  det  Første 
mener  han|,  at  den  autoriserede  Lægehjælp  er  for  dyr, 
navnlig  ligeoverfor  den  ubemidlede  Deel  af  Befolkningen ; 
for  det  Andet  antager  han,  at  den  dannede  Læge  i  Reg- 
len staaer  for  høit  over  Almuesmanden  til  at  kunne 
indgyde  ham  Tillid;  dernæst  yttrer  han,  at  Ikke-Læger 
ofte  kunne  kjende  et  og  andet  Middel,  som  kan  være 
gavnligt  og  virke  til  Nytte  for  den  Syge;  og  ende- 
lig udtaler  han  sig  derhen,  at  Dilettanter  eller,  hvad  der 
er  det  Samme,  Kvaksalvere  undertiden  kunne  have  et 
rigtigere  og  skarpere  Blik  end  den  prøvede  Læge.  Jeg 
skal,  skjøndt  det  var  Umagen  værd  fuldstændigt  at  belyse 
disse  fire  Punkter,  fordi  de  have  stor  Betydning  for  Ju- 

risterne,  kun  tillade  mig  at  omtale  nogle  af  dem.  Jeg 
skal  saaledes  bemærke,  at  i  Lande,  hvor  Apolhekervæse- 
net  og  Lægevirksomheden  ere  frie,  ere  baade  Medikamen- 
ter og  Lægehjælp ,  som  Erfaringen  lilstrækkeiigt  har 
godtgjort,  dyrere,  end  hvor  dette  ikke  er  Tilfældet,  og 
den  første  Grund  er  derfor  fuldstændig  falsk.  Det  Ud- 
sagn, at  Kvaksalverne  undertiden  kunne  kjende  et  Mid- 
del ,  som  kan  være  gavnligt ,  er  fuldkommen  rigtigt, 
men  hvorfra  have  Kvaksalverne  deres  Kundskaber?  de 
have  dem  fra  de  saakaldte  populære  Lægebøger.  Det  er 
en  Litteratur,  som  er  i  høieste  Grad  fordærvelig,  og  des- 
værre er  der  iVlange,  der  have  udgivet  saadanne  Bøger, 
uden  at  de  tilstrækkeligt  have  tænkt  over,  hvad  de  have 
gjort.  Det  er  vist,  at  disse  Bøger  ere  det  egenlige 
Grundlag  for  de  kommende  Kvaksalvere.  Paa  Island 
har  jeg  havt  Leilighed  til  at  bemærke ,  hvorledes  et  halvt 
hundrede  Aar  gamle  haandskrevne  populære  Lægebøger  ere 
gaaede  i  Arv  fra  den  ene  Kvaksalver  til  den  anden ;  og 
saaledes  gaaer  det  endnu  den  Dag  idag.  Den  Anskuelse, 
al  Folk  kunne  fødes  som  Læger,  er  naturligviis  urigtig; 
Ingen  kan  fødes  som  Læge,  ligesaa  lidt  som  Nogen  kan 
fødes  som  Videnskabsmand  eller  færdig  Billedhugger;  det 
undrer  mig,  at  en  saa  skarpsindig  Mand  som  Robert  Mohl 
har  kunnet  fremsætte  en  saadan  Paastand ,  men  desværre 
hører  man  den  ikke  saa  sjelden  blive  fremsat. 

Jeg  skal  hermed  slutte  mine  almindelige  Bemærknin- 
ger. Jeg  kunde  fra  min  tidligere  Stilling  i  Slesvig  med- 
dele mange  Erfaringer,  som  vilde  belyse  disse  Forhold, 
men  jeg  skal  ikke  trætte  D'Hrr.  dermed.  Dog  skal 
jeg  omtale  et  eneste  Forhold,  fordi  jeg  veed,  at  det  ogsaa 
her  i  Kongeriget  har  spillet  en  vis  Rolle.  Det  er  med 
Hensyn  til  den  bekjendte  tiomøopalh  A.  Lutze,  Denne 

saakaldte  Doktor  Lutze  —  der  er  bleven  betragtet  som 
flomøopathiens  anden  Hahnemann  —  er  et  Exempel 
paa,  hvilke  overordentlige  Dimensioner  Kvaksalveriet,  naar 
det  drives  med  Snildhed,  kan  antage.  Da  denne  Mand 
i  Begyndelsen  af  1857  udfoldede  en  stor  Virksomhed  i 
det  sydlige  Slesvig,  fandt  jeg  deri  Anledning  til  gjennem 
den  daværende  Politimester  i  Flensborg  at  indhente  neiere 
Oplysning  om  hans  Forhold.  .  Det  viste  sig  da ,  at  han 
slet  ikke  var  Læge,  men  at  han  oprindelig  var  Postsekre- 
tær; at  han,  saavidt  jeg  mindes,  paa  Grund  af  mislige 
Forhold  maatte  fortrække  til  Amerika.  Der  lærte  han 
Homøopathien,  vendte  saa  tilbage  til  Europa  og  blev  tagen 
i  Beskyttelse  af  Regeringen  i  Anhalt-Kothen.  Det  er  ham, 
der  egentlig  først  har  indført  den  Methode  at  helbrede 
Folk  paa  Distance  eller  pr.  Korrespondance.  Det  er  mig 
berettet  af  paalidelige  Folk,  at  medens  hans  Virksomhed 
var  paa  sit  Kulminationspunkt,  har  han  havt  20  Kontori- 
ster paa  sit  Kontor,  der  ikke  have  bestilt  andet  end  at 
besørge  hans  Korrespondance  over  hele  Europa  med  de 
Stakler,  som  vare  faldne  i  hans  Garn.  Han  skal  have 
bygget  storartede  Hospitaler,  hvori  han  modtog  Patienter 
fra  de  meest  forskjellige  Egne.  I  Aarene  1868  og  1859 
havde  hans  Virksomhed  fornemmelig  udfoldet  sig  i  Svan- 
sen, Dænischwold  og  Eidersted,  og  ved  at  indhente  Op- 
lysning fra  de  respektive  Postkontorer  kom  jeg  til  Kund- 
skab om,  at  der  aarlig  fra  disse  Distrikter  vandrede  mange 
1000  preussiske  Dalere  til  Kothen. 

Men  jeg  behøver  ikke  at  holde  mig  til  Slesvig  eller  til 
Udlandet  for  at  anføre  Exempler;  jeg  skal  tillade  mig  at 
give  en  ret  interessant  Oplysning  herfra  Landet.  Det 
vil  være  Flere  af  D'Hrr.  bekjendt,  at  jeg  i  de  første  P/a 
Aar,  efterat  jeg  havde  maattet  forlade  Slesvig,  opholdt  mig  i 

Frederiksværk,  og  at  jeg  der  i  flere  Maaneder  overtog 
Dr.  med.  Colds  Embedspraxis  under  hans  Fravæ- 
relse i  Udlandet,  hvilket  interesserede  mig  i  høi  Grad, 
da  jeg  derved  fik  Leilighed  til  at  lære  den  nordsjæl- 
landske Almue  at  kjende,  hvad  jeg  ikke  tidligere  har 
havt.  Jeg  blev  ogsaa  derved  bekjendt  med  Kvaksalverne 
paa Egnen.  Det  var  ikke  mange;  de  Fleste  vare  Elek- 
triseurer,  der  reiste  omkring  med  elektriske  Kjeder,  som 
de  til  Bønderne  solgte  til  enorm  høie  Priser.  Imidlertid 
hørte  jeg  megen  Tale  om  en  vis  Kvaksalver,  som  tidli- 
gere der  paa  Egnen  havde  udfoldet  en  storartet  Virksom- 
hed, og  da  jeg  meente,  at  det  kunde  have  Interesse 
for  det  nærværende  Spørgsmaals  Belysning,  har  jeg  skrift- 
lig henvendt  mig  til  Dr.  Cold,  der  med  Hensyn  til  denne 
Kvaksalver  har  givet  mig  følgende  authentiske  Oplysnin- 
ger, som  jeg  med  hans  Samtykke  skal  tillade  mig  at  op- 
læse. 

Den  omtalte  Kvaksalver  har  især  udfoldet  sin  Virksomhed 
i  Begyndelsen  af  delte  Tiaar  og  først  fornemmelig  som  Vele- 
rinærlæge.  Han  er  født  paa  Kronborg  Birk  og  skal  være  en 
tidligere  straffet  Person;  i  nogen  Tid  opholdt  han  sig  som 
Tjener  ved  et  Voxkabinet,  reiste  omkring  med  en  Gøglertrup, 
vendte  derpaa  hjem  og  bosatte  sig  i  Nærheden  af  Helsinge. 
Paa  den  Tid ,  han  begyndte  sin  Virksomhed  her  i  Distriktet, 
var  der  megen  Sygdom  blandt  Kreaturerne  paa  Grund  af  den 
slette  Høhøst.  Hans  Fremgangsmaade  som  Veterinærlæge  var 
følgende.  Naar  Nogen  henvendte  sig  til  ham,  sagde  han: 
«jcg  veed,  hvoraf  Dit  Kreatur  er  sygt,  der  er  gravet  Noget 
ned  for  del» ,  og  i  den  paafølgende  Nat  tog  han  da  hen  til 
Stedet  og  opgravede  i  vedkommende  Eiers  Paasyn  en  Flaske 
med  en  ildelugtende  Vædske,  som  han  rimcligviis  enten  selv 
havde  medbragt  og  ved  Fingerfærdighed  forstod  at  give  Ud- 
seende af  at  blive  opgravet,  eller  som  han  havde  ladet  en  af 
sine  Haandlangere  iforveien  nedgrave.  Naar  Flasken  først  var 
funden,  var  Trolddommen  hævet.  De  Summer,  som  han  paa 
denne  Maade  lokkede  ud  af  Bønderne,  angives  af  Alle  soin 
meget  betydelige,  og  blandt  Andet  paaslaaes  det  raegel  ahuin- 

deligl,  at  en  bekjendl  Gaardmand  her  i  Egnen  har  givet  ham 
mindst  1000  Daler.  Lidt  efter  lidt  blev  imidlertid  Opinionen 
saa  stærk  imod  ham,  at  han  maalte  fortrække  herfra  Distriktet. 
Han  reiste  nu  til  Store  Havelse,  hvor  han  med  Kone  og  Børn 
indlogerede  sig  paa  en  Udflyttergaard,  i  hvis  Huusstand,  navn- 
lig Konen  og  tvende  Døttre,  han  fandt  fanatiske  Tilhængere, 
og  herfra  drev  han  nu  sit  Uvæsen  deels  paa  sin  gamle  Tum- 
leplads, deels  paa  Jægerspriis's  Gods.  Et  Aarstid  efter  maalte 
han  imidlertid  ogsaa  fortrække  herfra,  og  kort  efterat  han  var 
reist,  kom  Konen  fra  Udflyttergaarden  en  Dag  til  mig  for  at 
konsulere  mig  for  en  Blindhed  paa  det  ene  Øie,  efter  en 
Hornhindebetændelse,  som  hun  havde  havt,  medens  han  var 
hos  dem,  og  som  hun  angav,  at  han  havde  forbudt  hende  at 
søge  Lægehjælp  for.  Hun  var  da  kommen  til  Anerkjendelse 
af  sin  Daarskab  og  forsikkrede  mig,  at  han  havde  kostet  dem 
over  2000  Rd.  Senere  flyttede  han  ind  paa  Kjøbenhavns 
Amt,  h/or  han  skal  have  kjøbt  sig  en  Eiendom.  Da  han  be- 
gyndte sin  Virksomhed,  var  han  fattig  som  en  Kirkerotte.  Jeg 
har  seet  ham  oftere;  han  var  en  middelhøi,  mager  Mand  med 
skarpe,  listige  Træk,  var  altid  godt  klædt  og  kjørte  i  en  ele- 
gant lille  Vogn  med  en  smuk  Hest  for.  Alle  ere  enige  om, 
at  han  i  høi  Grad  forstod  at  bedaare  den  lettroende  Almue 
og  navnlig  Fruentimmer.  Forsaavidt  ban  gav  sig  af  med 
Menneskepraxis ,  var  det  navnhg  ogsaa  disse,  der  vare  Gjen- 
stand  herfor;  hans  Lægemethode  havde  den  Eiendommehghed, 
at  den  aldrig  kunde  flnde  Sted  i  Vedkommendes  Hjem,  men 
at  de  unge  Fruentimmer,  som  konsulerede  ham,  nødvendigviis 
maatle  følge  med  nogle  Dage  til  Kjøbenhavn.  Hvilken  Be- 
handlmgsraaade,  han  her  underkastede  disse  unge  Piger,  behø- 
ver jeg  neppe  at  tilføie,  men  den  almindelige  Mening  herom 
fremgaaer  tilstrækkeligt  af  den  Omstændighed,  at  næsten  ingen 
af  disse  udpegede  Piger  er  bleven  gift. 

Denne  Meddelelse  forekommer  mig  mere  slaaende 
end  mange  Argumenter,  og  jeg  feiler  neppe  ved  at  paa- 
staae,  at  den  Art  Exempler  ikke  er  saa  ganske  sjelden. 
Jeg  skal  hertil  indskrænke  de  Bemærkninger,  jeg  havde 
at  gjøre  i  denne  Sag,  idet  jeg  skal  tilføie,  at  jeg  kun  har 
søgt  at  belyse  enkelte  af  dens  Sider. 

Det  er  altsaa  min  Mening,  at  det,  der  er  Tale  om, 
virkelig  er  et  Livsspørgsmaal,  ikke  blot  for  den  [danske 
Lægestand ,  men  ogsaa  i  en  meget  væsentlig  Grad  for 

den  danske  Befolkning.  Efter  min  Overbeviisning  har 
Conferensraad  David  truffet  Hovedel  paa  Sømmet  ved 
de  Bemærkninger,  han  fremsatte  i  Anledning  af  denne 
Sag  ved  dens  første  Behandling  i  Landslhinget,  idet  han 
yltrede,  at  man  ved  at  vedtage  dette  Lovudkast  rok- 
kede ved  Grundpillerne  for  den  europæiske  Civilisation. 
Det  er  netop  Sagen.  Jeg  vil  tillade  mig  at  supplere 
dette  dermed,  at  man  i  Oprindelsen  til  delte  Lovudkast 
seer  et  Udspring  af  den  Strømning,  som  vælter  sig  ind 
over  Europa  fra  Amerika,  hvor  som  bekjendt  Charlata- 
ner! og  Bedrageri  er  bragt  i  System.  Man  kunde  sige, 
at  dette  moderne  Bedrageri  med  sine  storartede  Dimen- 
sioner er  traadt  istedenfor  det  middelalderlige  Stra- 
tenrøver!, og  det  er  saameget  farligere,  som  en  stor 
Deel  af  Befolkningen  er  værgeløs  og  ikke  kan  beskytte 
sig  derimod.  Jeg  mener  altsaa,  at  hvis  denne  Lov  gaaer 
igjennem,  gjøre  vi  et  overordentlig  stort  Tilbageskridt, 
og  det  er  derfor  min  Mening,  at  enhver  Læge  for  sig 
bør  af  yderste  Evne  søge  at  kjæmpe  derimod,  at  enhver 
Lægeauloritet  ligeledes  maa  anvende  sil  Yderste  for  at 
klare  Forholdet  og  oplyse  de  Herrer  Jurister  og  de  Mænd, 
af  hvem  Bestemmelsen  er  afhængig,  om,  at  de  ere  ifærd 
med  at  vedtage  noget  overordentligt  Farligt.  Inden  jeg 
beder  Formanden  om  at  stille  denne  Sag  til  videre  Dis- 
kussion, vil  jeg  henvende  mig  til  Slabslæge  Dj  ør  up  og  Pro- 
fessor Hornemann  og  bede  en  af  de  Herrer  gjøre  Sel- 
skabet bekjendt  med  de  Skridt,  vi  Tre  i  Forening  have 
fundet  os  opfordrede  til  at  gjøre,  idet  vi  have  udbedt  os 
en  Konference  med  Landsthingets  Udvalg. 

Stabslæge  Dr.  Djørup  meddeelte ,  hvorledes  Ud- 
valget med  megen  Velvillie  havde  modtaget  de  nævnte 
Herrers  Anmodning  om  en  Konference,  og  at  de  havde 

givet  de  Oplysninger,  som  de  meente  kunde  være  gavn- 
lige med  Hensyn  til  Sagens  Behandling,  at  de  havde 
udviklet  deres  Anskuelser,  Enhver  fra  sit  Standpunkt, 
som  de  havde  om  Lovudkastet  og  ora  de  Følger,  det 
vilde  have,  ifald  det  blev  ophøiet  til  Lov.  Han  gjorde 
tillige  opmærksom  paa,  at  de  Herrer  hverken  vare  op- 
traadte  som  Repræsentanter  for  det  medicinske  Selskab 
eller  for  Lægestanden,  men  alene  paa  egne  Vegne. 

Etatsr.  Dr.  Dahlerup  meente ,  at  Kvaksalversagen 
allerede  tidligere  var  tilstrækkeligt  bleven  behandlet  af 
Lægerne,  hvilket  blev  imødegaaet  af 

Schleisner  med  den  Bemærkning,  at  det  foreliggende 
Lovudkast  noksom  vidnede  derimod. 

Formanden  (Dr.  Hempel)  stillede  derpaa  Sagen  til 
videre  Diskussion. 

Prof.  Dr.  Hornemann.  I  Hovedsagen  er  jeg  natur- 
ligviis  enig  med  de  foregaaende  Udtalelser.  Det  forekom- 
mer mig,  at  Sagen  dennegang  har  en  heel  Deel  større 
Vigtighed,  end  den  har  havt  tidligere,  og  jeg  troer  ogsaa, 
at  man  ikke  gauske  med  Rette  kan  sige ,  at  det  er  en 
Gjentagelse  af  tidligere  Historier,  naar  det  nu  kommer 
frem  igjen,  thi  Forholdene  dengang  og  nu  have  forandret 
sig  overordentlig  meget.  Forholdene,  hvorunder  de  tidli- 
gere Bestræbelser  i  den  Retning  ere  optraadte,  vare 
ingenlunde  saa  gunstige  for  disse  Bestræbelser,  og  de 
bleve  ogsaa  hvergang  viste  tilbage  med  temmelig  Lethed. 
Siden  den  Tid  har  man  i  Norge  gjentagne  Gange  gjort 
Forsøg  paa  at  faae  en  Lov  sat  igjennem  om  Frigivelse 
af  Lægepraxis ;  og  hvad  Indflydelse  det  har  havt  her,  kan 
man  see  deraf,  at  G  i  e  r  s  i  n  g  beraaber  sig  derpaa  og  mener, 
at  Indflydelsen  har  været  gjensidig,  at  det  norske  Lovud- 
kast har  havt  Indflydelse  paa  ham,  og  hans  paa  den 

norske  Regering.  Ogsaa  Justitsministeren  anfører,  at 
han  nøie  har  sat  sig  ind  i  de  norske  Forhold,  og  man 
seer  tydelig,  at  det  norske  Lovudkast  har  havt  ea  stor 
indflydelse  paa  ham.  Der  er  en  anden  Side,  hvorfra 
denne  Sag  kan  betragtes,  og  som  gjør  den  dobbelt  vig- 
tigjnu,  langt  vigtigere  og  betydningsfuldere  end  tidligere, 
og  langt  farligere,  end  den  nogensinde  har  været.  Det 
er  det,  at,  som  det  forekommer  mig,  dette  ene  Forsøg 
kun  er  et  Led  i  en  heel  Kække  af  Bestræbelser,  som  nu 
synes  at  høre  lil  Dagens  Orden,  og  som  gaae  ud  paa  at 
trænge  den  personlige  Frihed  frem  som  et  Spøgelse,  der 
skal  knuse  alle  andre  Hensyn.  Det  har  for  mig  og  vist- 
nok for  Mange  vakt  en  alvorlig  Eftertanke  at  see,  at 
man  idelig  ved  enhver  ny  Lov,  der  skal  omkaste  tidligere 
Indskrænkninger  for  den  personlige  Frihed,  yltrer:  «Vi 
holde  rigtignok  ikke  af  denne  Lov,  vi  ere  egentlig  imod 
den,  men  vi  maae  tage  den  som  en  nødvendig  Conse- 
qvens  af  den  personlige  Frihed,  som  nu  engang  er  heri 
Landet«.  Almindelig  Næringsfrihed  have  vi  jo,  men  der 
gaaer  nu  ogsaa  en  bestemt  Bestræbelse  igjennem  efter 
at  frigjøre  alle  de  Veie  til  at  skaffe  sig  Erhverv,  der 
have  ganske  andre  end  blot  materielle  Interesser  for  Øie 
og  staae  i  Forbindelse  med  noget  Idealt.  Der  foreligger 
som  bekjendt  et  Lovforslag  om  at  give  Sagførernæringen 
fri;  der  er  ligeledes  allerede  tidligere  gjort  stærke  Be- 
stræbelser efter  at  give  Seminarieunderviisningen  fri,  og 
det  er  jo  lykkedes,  forsaavidt  vi  have  faaet  det  ene  Fri- 
seminarium efter  det  andet;  der  er  ligeledes  i  disse  Dage 
reist  Spørgsmaal  om  at  hæve  Apothekernes  Bevilling  og 
Indskrænkningerne  for  Materialisterne;  der  er  endvidere 
gjort  Forespørgsler  og  i  den  Anledning  faldet  Ord,  der 
tyde  klart  paa,  at  man  agter  at  arbeide  for,  at  hele  Un- 

derviisningen  skal  blive  aldeles  fri,  at  al  Skoletvang  skal 
ophøre,  saa  at  Enhver  har  Lov  til  at  lade  sine  Børn  lære 
noget  eller  ikke,  ganske  som  han  vil.  Dette  seer  unæg- 
telig noget  betænkeligt  ud,  og  jeg  troer  det  er  af  større 
Vigtighed  nu  end  tidligere,  at  der  gjøres  alt  Muligt  for 
at  trænge  disse  Bestræbelser  tilbage;  Enhver  maa  her 
passe  sit  Omraade,  og  vort  Omraade  som  Læger  er  det 
unægteligt  efter  Evne  at  modarbeide  det  af  Justitsmini- 
steren forelagte  Lovudkast.  En  Ting  skal  jeg  gjøre  op- 
mærksom paa,  som  Schleisner  ikke  har  omtalt,  og  det 
er,  at  naar  de  Herrer,  der  forsvare  dette  Lovudkast,  ide- 
lig og  idelig  anføre,  at  Friheden  selv  er  det  bedste  Værn 
imod  Misbrug,  og,  skjøndt  de  ansee  Kvaksalver!  for  noget 
i  sig  selv  Slet,  dog  mene,  at  det  ikke  har  Noget  at  be- 
tyde; de  give  Kvaksalveriet  frit  Spillerum  just  for  at  øde- 
lægge det,  og  Frihed  maa  der  fremfor  alt  være,  den  taa- 
ler  ikke  nogen  Indskrænkning  —  saa  har  man  Exempler 
fra  andre  Lande,  der  bevise  akkurat  det  Modsatte.  Det 
er  allerede  omtalt,  at  England  og  Nordamerika  ere  tyde- 
lige Beviser  paa,  hvorledes  det  gaaer,  naar  der  er  ubunden 
Frihed  i  disse  Forhold.  Jeg  skal  gjøre  opmærksom  paa, 
at  naar  man  gaaer  de  franske  Sundhedslove  igjennem, 
navnlig  Alt,  hvad  der  angaaer  Sundhedspohliet  osv.,  vil  man 
finde,  at  alle  de  egentlig  strenge  Bestemmelser,  som  gik 
ud  paa  at  indskrænke  den  personlige  Frihed,  som  gik  ud 
paa  at  lære  Folket,  at  den  rette  Frihed  bestod  i  Selvfor- 
nægtelse ligeoverfor  det  almindelige  Bedste,  dem  træffe 
vi,  hvor  Frihedsbevægelsen  har  været  stærkest,  under  den 
første  store  Revolution  og  Revolutionen  1830;  man  har 
benyttet  den  Tid,  da  den  personlige  Frihedsfølelse  glødede 
stærkest,  til  at  indskrænke  den,  idet  man  har  sagt,  nu  skulle 
I  vise,  om  I  elske  Republiken  og  forstaae  at  offre  Eders 


26 


personlige  Frihed  for  Republikens  Vel.  Det,  synes  jeg, 
tyder  paa,  at  det  er  et  falskt  Argument,  at  Friheden  for- 
drer Ubundenhed,  og  at  det  almindelige  Bedste  vil  lide 
ved,  at  den  indskrænkes. 

Overakkouchør  Dr.  Stadfeldt.  Jeg  har  netop  op- 
fattet dette  Mødes  Betydning  paa  samme  Maade,  som  de 
Herrer  Schleisner  og  Hornemann;  jeg  har  troet,  at 
det  gjaldt  om  at  rekapitulere  Lægernes  Anskuelser  om 
ikke-autoriseret  Lægevirksomhed ,  fordi  de  tidligere  For- 
handlinger i  denne  Henseende  ikke  vare  naaede  til  Be- 
folkningen, til  Juristerne  og  Rigsdagen,  og  da  det  dog 
til  Syvende  og  Sidst  er  dem,  der  skulle  antage  Lovud- 
kastet, troer  jeg,  vi  atter  maae  gjøre  et  Forsøg,  ikke  paa 
at  vise,  at  Lægestanden  er  i  Fare,  men  at  Samfundet  er 
i  Fare ,  naar  dette  Lovudkast  gaaer  ud  som  Lov.  Jeg 
har  troet,  at  Enhver  burde  belyse  den  Side  af  Sagen, 
som  ligger  ham  nærmest,  hvorfor  ogsaa  jeg  har  taget 
mig  for  at  overveie,  hvorledes  Forholdet  vil  stille  sig  med 
Hensyn  til  Føds  els  hj æl  p ,  hvis  det  nærværende  Lovudkast 
maatte  blive  ophøiet  til  Lov.  Det  forekommer  mig 
aabenbart,  at  Spørgsmaalet  i  denne  Henseende  maa  be- 
tragtes fra  to  Sider,  nemlig  for  det  Første  med  Hensyn 
til  Tilladeligheden  overhovedet  til  at  yde  Fødselshjælp, 
og  dernæst  for  det  Andet  med  Hensyn  til  det  Omraade, 
som  den  autoriserede  Jordemoder  faaer  i  Retning]  af  Fød- 
selshjælp. Det  forekommer  mig,  at  i  begge  disse  Hen- 
seender bliver  Baandet  fuldstændig  løst,  at  alle  Baand 
ville  blive  frigivne,  thi  de  Indskrænkninger,  der  findes  i 
§g  3  og  4,  ville  i  denne  Henseende  ikke  have  det  Mindste 
at  sige. 

Jeg  skal  først  dvæle  ved  Tilladeligheden  efter  Lovud- 
.kastet  til  ialmindelighed  at  yde  Fødselshjælp.   Jeg  skal  da 

villig  indrømme,  at  der  i  den  nærmeste  Fremtid  ikke  er  nogen 
Fare  at  befrygte,  thi  Befolkningen  har  Tillid  til  Jorde- 
mødrene og  Lægerne  i  denne  Henseende,  og  der  hører 
stor  Dristighed  til  at  paatage  sig  denne  Art  Læge- 
virksomhed, naar  man  ikke  har  de  fornødne  Kund- 
skaber. Men  jeg  antager  det  dog  for  sandsynligt,  at 
dette  Forhold  bliver  forrykket  i  Tidernes  Løb;  jeg  tvivler 
om,  at  den  Fødende,  naar  Aar  ere  henrundne,  vil 
vedligeholde  sin  Frygt  for  den  ikke-autoriserede  Fød- 
selshjælper, thi  hun  har  maaskee  faaet  Tilhd  til  dette 
Individ  ved  anden  Lægevirksomhed,  og  saa  benytter  hun 
ham  ogsaa  i  dette  Tilfælde.  Jeg  troer  ogsaa,  at  der  vil 
komme  en  Tid,  hvor  rejicerede  Lægekandidater  og  Jor- 
demoderelever eller  dristige  Kvaksalvere,  stolende  paa 
deres  gode  Lykke,  uden  videre  ville  paatage  sig  denne 
Slags  Virksomhed,  ligesom  enhver  anden  Lægevirksomhed. 

Naar  den  Tid  imidlertid  kommer,  ville  De  være 
enige  med  mig  om,  at  der  deraf  vil  flyde  en  stor  Fare 
for  Moderen  og  Barnet,  og  det  er  netop  i  den  Hen- 
seende, forekommer  det  mig,  at  Lovudkastet  er  saa  over- 
ordentlig ubetænksomt.  Det  gaaer  i  sit  Princip  ud  paa 
en  Selvbestemmelsesret  for  Individerne  til  at  vælge,  hvem 
de  ville,  til  at  behandle  deres  Sygdomme;  det  kan  være 
farligt  for  Individerne,  men  der  er  dog  fra  et  idealt  Stand- 
punkt en  vis  Slags  Berettigelse^  deri ;  men  ligeoverfor  en 
Fødsel  forekommer  det  mig ,  at  en  saadan  almindelig 
Frihed  ligefrem  er  et  Tyranni,  nemlig  imod  den  anden 
Faktor,  som  er  interesseret  i  Fødslen,  nemlig  Fosteret. 
En  Tjenestekarl  eller  Dreng  kan  løbe  fra  Kvaksalverens 
Piller  og  Tænger,  og  naar  der  er  tilføiet  ham  Skade,  kan 
Saadant  paavises,  men  Barnet  i  Moderens  Liv  kan  ikke 
saaledes  løbe  derfra,  og  hvad  der  er  allerværst,  det  er,  at 

hvis  der  er  lilføiet  Fosteret  Skade  under  Fødslen,  vil 
det  saa  at  sige  være  umuligt  at  paavise,  at  den  er  til- 
føiet  ved  Kunst,  thi  Naturen  kan  mange  Gange  have  de 
samme  skadelige  Følger.  Hvis  Lovudkastet  er  gaaet  ud 
fra  den  Forudsætning,  at  Fader  og  Moder  skulde  kunne 
og  maatte  være  dem,  der  skulle  varetage  Barnets  Inter- 
esse, saa  troer  jeg,  at  Enhver,  som  har  noget  Kjendskab 
til  Fødseishjælpsvirksomheden ,  veed,  at  det  er  aldeles 
uberettiget  at  sige  det.  Det  er  Fødselshjælperen,  Jorde- 
moderen og  især  Lægen,  som  med  roligt  Overlæg  skal 
benytte  de  Kundskaber,  som  Videnskabens  Standpunkt  i 
Øieblikket  har  givet  hende  eller  ham,  til  Fordeel  for  Bar- 
net ;  det  er  dem,  der  skulle  veie  Chancerne  for  Moderen 
og  Chancerne  for  Barnet,  og  handle  derefter.  Overlader 
man  det  til  Faderen  eller  Moderen,  bliver  det  overordentlig 
eensidigt,  og  jeg  har  mangfoldige  Gange  havt  Brug  for  den 
Autoritet,  jeg  har  ifølge  min  Stilling,  for  til  Fordeel  for 
Barnet  at  udsætte  en  Fødsel,  som  med  høie  Raab  er 
fordret  af  Konen  og  hendes  Omgivelser,  og  det  ligger  i 
Sagens  Natur;  thi  den  lidende  Kone  er  næsten  utilregne- 
lig, og  den  stakkels  Ægtemand,  der  er  første  Ophav  til 
Situationen,  skynder  paa  og  har  ingen  Tanke  for  Barnet. 
Det  er  altsaa  aabenbart,  at  det  er  Fødselshjælperen,  som 
Lovgiveren  maa  sætte  som  Formynder  for  det  ufødte 
Barn,  og  det  er  i  de  Kundskaber,  som-  han  har  erhvervet 
sig,  og  den  Prøve,  han  har  underkastet  sig,  at  Staten  skal 
have  en  Garanti  for,  at  der  er  En,  der  staaer  paa  Foste- 
rets Side  under  Fødslen ;  giver  man  derimod  Fødselshjælper* 
fri,  er  det  aabenbart,  at  Staten  ikke  kan  faae  denne  Ga- 
ranti, thi  det  er  ganske  tilfældigt  eller  vilkaarligt,  om 
Faderen  eller  Moderen  vælger  en  Person,  som  kan  vare- 
tage Fosterets  Interesse.  Hvad  jeg  her  har  udtalt,  passer 

forsaavidt  ikke  paa  dette  Sted,  som  D'Brr.  kunne  sige 
sig  selv  det  Samme,  men  jeg  har  dog  villet  fremsætte 
disse  Bemærkninger,  ifald  vor  Diskussion  skulde  blive 
offentliggjort. 

Den  anden  Side  af  Spørgsmaalet,  som  er  nok  saa 
vigtig,  angaaer  det  Omraade ,  som  Jordemoderen  vil  faae 
for  sin  Virksomhed ,  efterat  Lovudkastet  er  ophøiet  til 
Lov.     Som  De  veed,  har  Jordemoderen  nutildags  paa 
Grund  af  sin  Underviisning  og  paa  Grund  af  sin  Instrux 
et  vist  Omraade,  indenfor  hvilket  hun  kan  bevæge  sig; 
gaaer  hun  imidlertid  udenfor  delte  Omraade,  er  hun  paa 
Lægens  Gebeet  og  straffes  ifølge  Lovgivningen  som  Kvak- 
salverske. Ophæves  denne  Bestemmelse  ved,  at  det  fore- 
liggende Lovudkast  bliver  til  Lov,  saa  er  det  jo  ganske 
aabenbart,  al  Jordemoderen  vil  kunne  forlade  sit  Omraade 
og  gaae  over  paa  Lægens,  uden  at  hun  kan  straffes  der- 
for. Som  De  veed,  oplæres  vore  Jordemødre  her  paa  en 
temmelig  omfattende  Maade  i  praktisk  Retning;  hun  lærer 
f.  Ex.  Vending  og  Fremtrækning  ved  Fødderne,  Behand- 
ling af  den  fremfaldne  Navlesnor  og  Udtagelse  af  Efter- 
byrden, og  det  er  hendes  Pligt,  ja  det  er  hendes  Ret, 
som  det  er  hendes  Forpligtelse ,  at  anvende  disse  Kund- 
skaber, naar  der  er  el  alvorligt  Tilfælde  tilstede,  som  gjør 
det  umuligt  ilide  at  hente  en  Læge.    Det  er  naturligviis 
ganske  rigtigt,  at  man,  hvor  det  lader  sig  gjøre,  har  lagt 
det  i  Lægens  Haand,  men  idet  man  har  givet  Jordemo- 
deren Ret  til  at  handle  efter  Konduite  i  faretruende  Til- 
fælde,  saa  forekommer  det  mig,  at  man  har  gjort  nok 
for  del  Tilfældes  Skyld,  hvor  der  ikke  kan  komme  en 
Læge  tilstede.    Men  foruden  denne  Side  af  Fødselshjæl- 
pen er  der  jo  et  Omraade,  som  gaaer  videre,  og  hvorpaa 
Lægen  alene  bevæger  sig;  det  er  f.  Ex.  med  Hensyn  til  Bru- 

gen  af  Tænger  og  af  stumpe  og  skarpe  Instrumenter,  og  det 
er,  forekommer  det  mig,  hævet  over  enhver  Tvivl,  at  naar 
dette  Lovudkast  er  blevet  til  Lov,  kan  en  Jordemoder 
uden  videre  hjælpe  Barnet  frem  ved  Hjælp  af  Tangen,  ja 
stikke  Hul  paa  Hovedet  af  Barnet,  thi  det  er  ogsaa  en 
Virksomhed,  som  kan  henhøre  under  Lægehjælp.  Og 
hvem  vil  isaafald  kunne  paatage  sig  at  bevise,  at  der 
er  tilføiet  Barnet  nogen  Skade  ved  Tangens  Anvendelse^ 
og  hvem  vil  paatage  sig  at  bevise,  at  Barnet  har  været 
levende,  dengang  hun  perforerede  det,  naar  hun  paastaaer, 
at  hun  først  har  perforeret  det,  efterat  det  var  dødt?  Jeg 
troer,  at  det  i  de  allerfleste  Tilfælde  ikke  vil  kunne  be- 
vises. Jordemoderen  vil  altsaa  ved  sin  Virksomhed,  naar 
hun  gaaer  udenfor  sit  Omraade,  kunne  skade  Konen; 
det  skal  jeg  ikke  tale  om,  thi  det  er  i  Overeensstemmelse 
med  Lovudkastets  Princip  om  Selvbestemmelse,  men  hun 
kan  skade  Fosteret,  og  her  gjælder  det  Samme,  som  jeg 
før  udtalte ,  Staten  beskytter  ikke  tilstrækkeligt  Fostret, 
naar  den  tillader  dette.  Hvad  der  forekommer  mig  at 
være  det  Værste  ved  denne  Side  af  Sagen  er,  at  det 
netop  er  den,  som  vil  faae  den  største  praktiske  Betyd- 
ning. Som  De  veed,  er  Jordemoderen  engang  vant  til 
at  hjælpe  ved  Fødsler,  hun  har  Borgernes  Tillid,  og  hun 
er  autoriseret,  saa  hun  vil  meget  let  kunne  gaae  udenfor 
sit  Omraade  og  gaae  ind  paa  Lægens,  deels  fordi  hendes 
eget  Omraade  er  noget  ubestemt,  deels  fordi  den  Fødende 
har  Tillid  til  hende  og  ganske  rolig  vil  lade  hende  gjøre, 
hvad  hun  falder  paa  at  gjøre  —  og  Fristelsen  til  at  gaae 
udenfor  hendes  Omraade  vil  være  tilstede,  thi  hun  vil 
ikke  tjene  saa  lidt  Mere,  naar  hun  tillige  er  Læge  — 
deels  har  hun  en  Idee  om  disse  Ting,  hun  har  været 
paa  Fødselsstiftelsen,  har  gjennemgaaet  Skolen,  og  har  seet 

Tangen  blive  anlagt;  hun  kjender  ikke  de  Forudsætninger,. 
under  hvilke  den  bliver  anlagt,  og  de  Farer,  det  kan 
medføre,  men  hun  har  dog  seet  det,  og  hun  kan  meget 
let  fristes  til  at  udføre  Operationen.  Det  er  de  Grunde, 
af  hvilke  jeg  anseer  Loven  for  uheldig,  saavidt  jeg  kan 
indlade  mig  paa  at  bedømme  den  ligeoverfor  Fødsels- 
hjælp; men  specielt  overfor  Jordemødrene  maa  jeg  ansee 
Loven  for  uforsvarlig,  da  de  ere  autoriserede  som  Fød- 
selshjælpere og  saaledes  let  kunne  finde  paa,  at  gaae 
udenfor  deres  Omraade,  og  paa  den  Maade  skade  baade 
Konen  og  Barnet. 

Jeg  skal  endelig  berøre  endnu  en  Side  af  Sagen 
nemlig,  at  Forbrydelser  ville  blive  almindeligere,  og  jeg 
troer,  at  de  ville  blive  det  saameget  mere,  som  det  i  de 
fleste  Tilfælde  ikke  vil  kunne  bevises,  at  de  have  fundet 
Sted.  Jeg  skal  nævne  et  Par  Exempler.  Den  Svangre  faaer 
en  Blødning  under  Svangerskabet,  en  ikke-autoriseret 
Fødselshjælper  bliver  tilkaldt,  og  der  skeer  en  Abort, 
hvem  vil  da  paatage  sig  at  bevise ,  at  den  ikke  er  frem- 
kaldt eller  hjulpet  paa  Gled  af  den  ikke-autoriserede 
Fødselshjælper?  Naar  fremdeles  Barnet  døer  under  en 
langsom  Fødsel,  hvem  vil  da  paatage  sig  at  bevise,  at 
den  vedkommende  Fødselshjælper  ikke  har  ladet  Konen, 
ligge  saalænge,  for  at  Barnet  skulde  dø;  det  kan  ligesaa 
godt  have  været  Tilfældet,  som  at  der  ikke  har  været  No- 
get at  gjøre  itide.  Disse  Exempler  vise  tilstrækkeligt  Faren 
ved  saaledes  at  give  Fødselshjælpen  fri,  hvorved  Staten 
berøver  sig  det  Tilsyn,  som  den  har  med  Forbrydelser 
af  denne  Art,  naar  det  kun  er  autoriserede  Personer, 
som  beskjæftige  sig  med  Fødselshjælp.  Thi  der  ligger 
dog  aabenbart  en  stor  Garanti  for  Staten  i  Autorisationen ; 
de  Vedkommende  maae  aflægge  Prøver  paa  en  vis  Kund- 

skabsmasse,  de  blive  tagne  i  Ed,  før  de  gaae  ud  i  deres 
Virksomhed,  og  deres  hele  Fortid  og  sociale  Stilling 
sikkre  imod  Forbrydelser.  Men  hvorledes  vil  Forholdet 
blive,  naar  vi  faae  en  uautoriseret  Lægestand?  Vist  er 
det,  at  den  paa  enkelte  Undtagelser  nær  vil  komme 
til  at  rekrutere  sig  fra  Bærmen  af  Befolkningen,  og 
hvorledes  kan  Staten  da  med  Hensyn  til  Fødselshjælp 
faae  den  tilstrækkelige  Garanti  for,  at  ikke  saadanne 
Forbrydelser  bUve  begaaede,  og  det  er  Forbrydelser, 
som  jeg  atter  maa  gjentage,  ere  saa  meget  farligere, 
som  de  i  de  enkelte  Tilfælde  meget  vanskeligt  kunne 
paavises  eller  bevises. 

Prof.  Dr.  Hannover.  Jeg  skal  ikke  tale  om  Kvak- 
salveriet  og  dets  Følger,  men  jeg  ønsker  derimod  at  hen- 
lede Tanken  paa  dette  Lovudkasts  Motiver.  Jeg  mener 
ikke  de  Motiver,  der  ere  fremstillede  i  Forbindelse  med 
Lovudkastet;  thi  de  indeholde  Intet  undtagen  det,  at  der 
er  fremkommet  et  Lovudkast  i  Norge,  som  ikke  er  blevet 
til  Lov.  Men  jeg  har  gjort  mig  det  Spørgsmaal,  hvor- 
ledes det  er  muligt,  at  et  Lovudkast  af  den  Beskaffenhed 
som  nærværende,  der  giver  Tøilen  fri  for  Alle,  har  kunnet 
komme  frem  i  et  Land,  der  roser  sig  af  at  staae  paa  et 
Baa  høit  Trin  af  Folkeoplysning,  hvor  der  er  et  tilstrækkeligt 
Antal  Læger,  og  hvor  Lægestanden  nyder  et  godt  Navn 
og  Tiltro  hos  Befolkningen.  Man  har  sagt,  at  delte  Lov- 
udkast er  en  Conseqvens  af  Tidens  Retning,  saaledes 
som  Prof.  Hornemann  sagde,  og  det  er  mærkeligt  nok, 
hvorledes  alle  fire  Fakulteter  i  delte  Øieblik  blive  angrebne. 
Man  vil  hæve  Skoletvangen,  man  vil  give  Sagførernærin- 
gen fri,  forlanger  Frihed  i  kirkelig  Henseende  og  nu  og- 
saa  Frihed  til  Lægepraxis.  Men  der  er  dog  intetsteds, 
hvor  Friheden  fordres  i  saa  ubunden  Grad,  som  netop 

her.  Med  nensyn  til  Sagførernæringen  er  det  en  Løs- 
ning af  Baand,  som  hidtil  have  bestaaet;  i  kirkelig  Hen- 
seende gjør  Regeringen  Alt  for  at  komme  til  Kundskab 
om  Befolkningens  Tanker  og  Mening,  sammenkalder  Lande- 
moder, der  er  kirkelige  Forsamlinger,  kort  sagt,  i  Or- 
dets egentlige  Forstand  gives  der  enhver  Mand  Lei- 
lighed  til  at  udtale  sin  Mening.  Her  spørges  derimod 
Ingen;  Regeringen  handler  paa  egen  Haand  og  paatager 
sig  selv  det  hele  Ansvar.  Men  den  Frihed,  der  her  gives, 
kalder  jeg  en  Frihedstvang ;  thi  det  er  at  paanøde  Folk 
en  Frihed,  som  de  ikke  skjøtte  om,  og  som  de  ikke 
kunne  vurdere. 

Man  har  som  en  anden  Grund  sagt,  at  denne  Lov 
vil  standse  Charlataneriet,  og  der  er  ogsaa  fremkommet 
den  modsatte  Paastand,  men  der  er  ikke  ført  Beviis  fra 
nogen  af  Siderne.  Angiveriet  vil  ikke  blive  standset;  thi 
g  32  og  g  31  i  Instruktionen  for  Fysici  og  Distrikts- 
kirurger  af  4de  Marts  1818  angaaende  Angivelse  af 
Kvaksalvere  ere  ikke  blevne  ophævede  i  Lovudkastet. 
En  tredie  Grund  til,  at  dette  Lovudkast  har  kunnet 
fremkomme,  er  aUerede  fremhævet  og  er  ogsaa  ud- 
talt i  en  meget  velskreven  Artikel  i  Ugeskrift  for  Læ- 
ger,; det  er  den  Passivitet,  som  navnlig  Provindslæ- 
gerne  have  viist  ved  ikke  at  oplyse  Befolkningen  om 
dens  virkelige  Vel  og  Vee,  ved  ikke  at  imødegaae  Char- 
latanerne paa  den  rette  Maade.  Næst  Lægestanden  er  det 
ogsaa  maaskee  selve  Lægevidenskabens  Retning,  som  paa 
en  Maade  kan  være  Grund  til,  at  en  saadan  Lov  er  ble- 
ven forelagt.  Mange  Læger  ere  ved  den  saakaldle  ra- 
tionelle Medicin  komne  ind  paa  Nihilismen,  og  mange, 
som  i  Ungdommen  havde  en  fast  Tillid  til  Lægemidlernes 
ufeilbare  Virksomhed,  ere  blevne  rokkede  heri.    Nu  er 

det  vist,  at  naar  man  svækkes  i  Troen  paa  Lægemidler- 
nes Virksomhed  og  paa  sin  Kunst  overhovedet,  er  der 
Ingen,  der  mærker  det  saa  let  som  Patienten;  han  taber 
Tilliden,  der  er  kun  et  lille  Skridt  fra  Mangel  paa  Tro 
til  Overtro,  og  han  ledes  saaledes  over  i  Charlatanens 
Arme. 

Endeh'g  vil  jeg  søge  en  sidste  Grund  i  den  Stilling, 
man  har  ladet  SundhedskoUegiet  indtage.  Sundhedskol- 
legiet  er  aldeles  ikke  spurgt  tilraads.  Den  norske  Re- 
gering, hvis  Forslag  til  Storthinget  er  taget  som  Forbil- 
lede for  det  danske  Lovudkast,  opgav  senere  sit  Forslag, 
fordi  en  meget  stor  Deel  af  Landets  Sundhedskommissioner 
udtalte  sig  mod  en  saa  vidtgaaende  Forandring  af  den 
bestaaende  Tilstand.  Hvis  SundhedskoUegiet  ikke  af  al 
Kraft  protesterer  mod  Lovudkastet,  hvad  der  saavidt  mig 
bekjendt  indtil  dette  Øieblik  ikke  er  skeet,  eller  hvis  Lov- 
udkastet desuagtet  bliver  ophøiet  til  Lov,  vilde  det  efter 
min  Mening  være  i  sin  Orden,  om  SundhedskoUegiet  søgte 
sin  Afsked ;  thi  dets  Stilling  bliver  aldeles  uholdbar. 

Overlæge  Dr.  Engelsted.  Blandt  de  Sygdomme,  som 
vistnok  i  en  ikke  ringe  Grad  ville  blive  Gjenstand  for 
Kvaksalveres  Behandling,  er  Syfilis,  thi  det  er  sandsyn- 
ligt, at  en  Mængde  Individer  ville  give  sig  af  med  denne 
Sygdom  og  troe,  at  det  vil  falde  let  for  dem  at  helbrede 
den.  Jeg  troer  derfor,  det  er  nødvendigt  med  Hensyn 
til  den  forehggende  Sag  at  gjøre  sig  det  klart,  hvilke 
farlige  Følger  Frigivelse  af  Praxis  i  denne  Henseende  kan 
have.  De  falde  deels  paa  det  angrebne  Individ,  deels 
paa  hele  Samfundet. 

Det  angrebne  Individ  kan  lide  umaadeligl  ved  at 
blive  slet  behandlet,  og  jeg  har  i  forrige  Møde  her  i 

Selskabet  illiislrerel  dette  ved  et  Exempel,  hvor  den  be- 
kjendte  Kvaksalver  Hanisch  havde  behandlet  en  syQli- 
tisk  Pige  paa  den  Maade,  at  hun  efter  2—3  Aars 
Behandling  af  ham  var  saaledes  tilredt,  at  hun  havde 
mistet  Næsen  og  endeel  af  Overlæben,  saa  at  Tænderne 
stede  frem,  den  største  Deel  af  Kinderne  og  Øienlaagene 
manglede ;  at  det  var  skeet  ved  Forsømmelighed  af 
ham,  det  viste  sig  derved,  at  da  hun  senere  kom  paa 
Komunehospitalet,  bleve  Saarene  helbredede  i  kort  Tid 
ved  en  simpel  Behandling  med  Jodkalium.  Dette  er  et 
slaaende  Exempel  paa,  hvorledes  Kvaksalveren  kan  for- 
kvakle Patienten,  og  det  er  ingenlunde  et  enestaaende 
Exempel;  vi  see  daglig  mange  andre  Tilfælde  af  store 
Defekter,  der  ere  frembragte  ved  Kvaksalvernes  Behand- 
ling. Dette  troer  jeg  er  tilstrækkeligt  til  at  vise,  at  det 
enkelte  Individ  vil  komme  til  at  lide  derunder,  dersom 
Lægepraxis  med  Hensyn  til  denne  Sygdom  gives  fri. 

Men  det  er  ikke  blot  Individet,  der  kommer  til  at 
lide  derunder,  det  er  hele  Samfundet;  hele  Samfundet 
bliver  udsat  for,  at  Syfilis  tilreder  det  i  samme  Grad, 
som  det  enkelte  Individ  kan  blive  ilde  tilredt  ved  Kvak- 
salverens Behandling.  .  Det  er  nemlig  ikke  blot  de  syfi- 
litiske Saar,  de  primære  Saar,  saaledes  som  Folk  have 
troet,  der  udbrede  den  syfilitiske  Smitte,  men  det  er 
saa  at  sige  alle  Former  af  Syfilis;  den  syflhtiske  Pa- 
tient smitter  ikke  blot  derved,  at  han  har  et  primært  sy- 
filitisk Saar,  men  han  kan  smitte  paa  mange  andre  Maader; 
det  er  derfor  uhyre  vigtigt,  at  Syfilis  bliver  energisk 
behandlet,  saaledes  som  omtalt  i  forrige  Møde,  at  et- 
hvert Symptom  bhver  fjernet  saa  hurtigt  som  muligt;  dette  er 
af  Vigtighed  ikke  blot  for  Individet,  men  for  Samfundet,  for 

at  der  kan  være  færre  Kilder  til  at  udbrede  Smitten.  Men 
gives  Praxis  fri,  risikerer  man,  at  Syfilis  ikke  bliver  behandlet 
energisk,  men  med  altfor  stor  Ligegyldighed  eller  med 
Midler  som  dem,  Hanisch  brugte  i  det  ovennævnte  Til- 
fælde, saa  at  Sygdommen  trækker  i  Langdrag,  og  altsaa 
de  Kilder,  hvorfra  Smitten  kan  komme,  bestaae  i  lang 
Tid,  og  Syfilis  derved  faaer  en  større  Udbredelse  i  Sam- 
fundet. Der  er  navnlig  een  Maade,  hvorpaa  Syfilis  meget 
udbredes  i  Familier,  nemlig  fra  syfilitiske  Børn,  hos 
hvilke  det  er  allervanskeligst  at  kjende  Sygdommen.  Saa- 
danne  syfilitiske  Børn  see  ialmindelighed  lidt  daariige 
ud,  og  naar  Kvaksalveren  ikke  har  kjendt  Sygdommen, 
bliver  et  saadant  Barn  let  lagt  til  Brystet  tilligemed  en 
Moders  sunde  Barn,  og  derved  bliver  Moderen  smittet, 
saa  det  sunde  Barn,  og  derfra  igjen  de  øvrige  Børn. 
Derfra  bliver  Smitten  overført  til  flere  Familier  f.  Ex. 
gjennem  Ammer,  og  paa  den  Maade  kan  Syfilis  blive  ud- 
bredt i  Samfundet  i  en  Grad,  som  man  ikke  gjør  sig 
nogen  Forestilling  om. 

Det  er  det  Resultat,  som  man  med  Hensyn  til  Sy- 
filis vil  opnaae  ved  at  give  Lægepraxis  fri,  for  det  Første 
det,  at  Individerne  blive  tilredte  paa  en  Maade,  som  man 
aldrig  seer  Mage  til  under  en  Læges  Behandling,  og  for 
det  Andet,  at  Syfilis  kan  faae  en  Udbredelse  i  Samfun- 
det, som  man  nu  slet  ikke  gjør  sig  noget  Begreb  om. 

Etatsraad  Dr.  Muller  gjorde  opmærksom  paa,  at  han 
var  en  af  de  første  Læger  her  i  Landet,  som  har  udvik- 
let Oprindelsen  til  Kvaksalveriet  og  dets  Betydning  for 
Samftmdet  (i  Ny  Hygæa  1826).  Han  fandt,  at  den  Om- 
stændighed, at  hvad  der  var  fremkommet  saa  lang  Tid 
tilbage  stemte  med,  hvad  der  nu  blev  fremført,  bestyr- 
kede disse  Udtalelsers  Sandhed. 

Overlæge  Dr.  Brandes  gjorde  den  Bemærkning,  at 
han  fandt  Loven  uretfærdig  mod  Lægestanden,  men  da 
han  udfødigere  havde  fremsat  dette  paa  et  andet  Sted, 
og  dette  om  nogle  Dage  vilde  blive  trykt,  skulde  han  ikke 
her  nærmere  udvikle  det. 

Da  Ingen  herefter  begjærede  at  yttre  sig  om  den 
foreliggende  Sag,  blev  det  efter  en  kort  Diskussion  ved- 
taget at  lade  ovenstaaende  Forhandling  udgive  i  Trykken, 
og  til  sammes  Redaktion  foresloges  Formanden,  Sekre- 
tæren og  Justitsraad  Schleisner,  som  paatoge  sig  dette 
Hverv. 

C.  Hempel,  Dr.,  A.  D.  liiller,  Dr.,  P.  A.  Schleisner,  Justitsr.  Dr., 
f.  T.  Formand.       f.  T.  Sekretær.  Stadslæge. 


